Варта адзначыць і такую запатрабаваную форму работы нашай бібліятэчнай установы, як абслугоўванне чытачоў на месцы з выкарыстаннем бібліёбуса. Так званая “бібліятэка на колах”, скампанаваная разнастайным фондам літаратуры і перыёдыкі на любы густ, у тым ліку і па папярэдніх заказах саміх чытачоў, працуе па 3-х маршрутах (прычым, ахопліваюць яны не толькі сельскія населеныя пункты, але і асобныя раёны і арганізацыі гарпасёлка) кожны чацвер месяца. У час такіх “вандровак” мы прывозім патрэбнае выданне прама на дом аматару літаратуры нават у самую аддаленую глыбінку. Сістэма выкарыстання бібліёбуса дзейнічае ў нас ужо з 2008 года (між іншым, такая паслуга ўкаранёна не ва ўсіх раёнах вобласці) і карыстаецца вялікім попытам і папулярнасцю ў больш чым 300 сельскіх чытачоў, якія з-за аддаленасці іх месца жыхарства альбо па стану здароўя не могуць наведваць стацыянарную бібліятэку. Больш таго, па прыезду бібліёбуса яго наведвальнікі могуць не проста ўзяць ці абмяняць кнігу, часопіс, а і пазнаёміцца з выставамі, паўдзельнічаць у мерапрыемствах, якія прапануюць нашы работнікі, абслугоўваючыя бібліёбус.